Spiru Moisiu (Kavaja, 1900. május 5. – Tirana, 1981. április 12.) albán katonatiszt. A két világháború között az albán hadsereg tisztje volt, majd a második világháborúban 1943-tól a Nemzeti Felszabadítási Hadsereg parancsnoka, vezérkari főnöke volt. A háború lezárultát követően katonaszakmai kérdéseken összekülönbözött Enver Hoxha pártfőtitkárral, ezért 1946-ban tisztségeitől megfosztották, és a háttérbe szorítva élte le életét.